Η αμφισβήτηση της κρατικής κυριαρχίας μέσω του κυβερνοχώρου. Μελέτη περίπτωσης: Λογισμικό Stuxnet και οι προεδρικές εκλογές στις ΗΠΑ το 2016
Creators: name: Αμανατίδης, Νικόλαος Μιχαήλ
Publisher: name: Aristotle University of Thessaloniki
Year: 2023
Subjects: Κυριαρχία
Κυβερνοχώρος
Κανονικοποίηση
Stuxnet
Λογισμικό
Ιράν
Εκλογές Η.Π.Α.
Sovereignty
Cyberspace
Regulation
Malware
Iran
U.S.A. elections

description: Η κυριαρχία ως έννοια υπάρχει πολύ πριν ιδρυθούν τα σύγχρονα κράτη. Ωστόσο, παρά το πέρασμα των αιώνων η κοινή συνισταμένη παραμένει ίδια: όσο κάποιος θα προσπαθεί να κυριαρχήσει, τόσο θα υπάρχει κάποιος που θα αμφισβητεί την κυριαρχία αυτή. Με την ανάδυση των σύγχρονων κρατών η κυριαρχία κατέστη ζωτικό χαρακτηριστικό του κράτους τοποθετημένο στον πυρήνα του εννοιολογικού του περιεχομένου. Ως μία καθαρά ιστορική έννοια μεταλλασσόταν και ανανοηματοδοτούταν προσαρμοζόμενη στις αλλαγές των καιρών. Παρόλα αυτά, η αμφισβήτηση της είναι συνεχής και επίμονη. Βαλλιστικοί πύραυλοι που καταργούν στην πράξη τα σύνορα, τα παγκόσμια περιβαλλοντικά προβλήματα, οι διεθνείς οργανισμοί και η περιφερειακή ολοκλήρωση, το διασυνοριακό οργανωμένο έγκλημα είναι μόνο κάποια από τα μέσα αμφισβήτησης της. Στην σημερινή εποχή οι νέες τεχνολογίες, και μέσω αυτών ο κυβερνοχώρος, διεισδύουν όλο και περισσότερο στην καθημερινή μας ζωή. Η ανάδυσή του τελευταίου σήμανε την εδραίωση του πρώτου τεχνητού πεδίου ανθρώπινης διάδρασης, μαζί με την στεριά, τον αέρα, την θάλασσα και το διάστημα. Τα πλεονεκτήματα του έκαναν τα κράτη να τον υιοθετήσουν και να τον ενσωματώσουν ακόμα και στις κρίσιμες υποδομές τους. Ο κυβερνοχώρος όμως είναι παγκόσμιος και ως εκ τούτου διασυνοριακός. Επιπλέον, υπό γεωγραφική έννοια, αποτελεί πραγματικά ένα πεδίο δίχως διαστάσεις. Αυτό το ξεχωριστό χαρακτηριστικό επιτρέπει την διάδραση με τον πραγματικό κόσμο, από ένα πεδίο που στην πραγματικότητα δεν υπάρχει. Αυτός ο ιδιαίτερος συνδυασμός δημιουργεί διάτρητα σύνορα και κομίζει απειλές για την κρατική κυριαρχία με έναν καινούργιο τρόπο που διαφέρει από τις παραδοσιακές αμφισβητήσεις της. Η παρούσα διπλωματική εργασία εξετάζει ακριβώς αυτόν τον συγκεκριμένο νέο τρόπο αμφισβήτησης κρατικής κυριαρχίας βασιζόμενη σε μία διεξοδική ανασκόπηση της βιβλιογραφίας των τελευταίων ετών. Ακολούθως, τα αποτελέσματα της θεωρητικής έρευνας αντιστοιχίζονται στα ευρήματα της ανάλυσης των δύο μελετών περίπτωσης που ακολουθούν: το λογισμικό Stuxnet και οι προεδρικές εκλογές στις Η.Π.Α. το 2016.
description: The concept of sovereignty existed even before the modern states arose and the international system created. Howbeit, a feature persistent in time is that as long as someone tries to dominate, there will be someone who will challenge that dominance. As soon as the emergence of the modern states, the sovereignty concept became vital state’s characteristic and it was nested inside the core of its conceptual content. As a purely historical notion, it was mutated and redefined adapting to the changes of the times. Despite this, its questioning is continuous. Ballistic missiles, global environmental problems, international organizations, regional integration, the organized cross-border crime constitute only few of the forms of challenges. In the modern era new technologies, and as a consequence the cyberspace, increasingly invade our lives. The latter’s rise manifested the establishment of the first artificial human interaction field, along with the land, air, sea and space. Its advantages instigated states to make use of it even in the area of their critical infrastructures. But the cyberspace is global and therefore, transborder. In addition, in a geographic sense, it accounts for a literally non-dimensional field. This exceptional feature allows people to interact with the real world from a field that literally doesn’t exist. This distinctive combination leads to perforated borders and questions the sovereignty in a totally unpresented way. This thesis is examining this specific way of sovereignty challenge, based on a thorough review of the most recent bibliography. The results of the theoretical research are consequently corresponded to two case studies: stuxnet malware and U.S.A. 2016 elections